Kultura Maribor

Stand up večer z Avtmigeci
2025-10-10 19:30 - 21:30 (Europe/Paris) | Kulturni inkubator
dan komedije
STAND UP VEČER Z AVTMIGECI
Petek, 10. oktober 2025 // ob 19.30 // Kulturni inkubator
Tokrat v Kulturni inkubator na Stand up večer prihajajo prav posebni gostje: Luka Dimitrijević, Aleš Novak, Marko Žerjal in Rok Škrlep. Na oder bodo stopili v petek, 10. oktobra, ob 19.30, povezoval bo David Gorinšek. Vstop je brezplačen, obvezne so predhodne prijave.

David Gorinšek kot stand up komik sedem let nastopa na odrih po celi Sloveniji, pred kratkim je začel občasno nastopati še v Zagrebu in Budimpešti. Kot producent organizira večere smeha, med katerimi so najbolj znani Stand up Avtmigeci. In štiri avtmigece bo pripeljal na oder pred upravno stavbo MKC Maribor, kjer bodo poskbeli za zvrhano dozo smeha. Pod žaromete bodo stopili Marko Žerjal, Aleš Novak, Rok Škrlep in Luka Dimitrijević.
Dogodek je brezplačen, a je število mest omejeno, zato so obvezne predhodne prijave. Svoj sedež si zagotovite z izpolnitvijo spodnjega obrazca.

PRIJAVA

Povezava do originalnega članka

Flamenko in omara
2025-10-10 20:00 | IntimniOder.GT22
IntimniOder.GT22

Predstava se opira na intimno zgodbo para; med sestavljanjem omare v skupnem studiu je Luka ob tem tvoril naključne zvoke, Anja je medtem vadila flamenko. Nehote se je zgodila povezava, tako z gradnjo zvočne kompozicije kot skupnega prostora.

Avtorja: Anja Mejač, Luka Uršič
Produkcija: Skladišče 172
Vstopnice: samopostrežna
Več informacij o predstavi TUKAJ.

Povezava do originalnega članka

TRAFIKA OB PARKU
2025-10-11 00:00 - 2025-10-31 00:00 | Maribor center / Trafika ob Mestnem parku
Jerneja Ferlež: SPOMINI – POMENI – REFLEKSIJE
Ko so ob koncu 20-ih let 20. st. postavili trafiko ob parku, je gotovo niso umestili brez razmisleka – časopisi pred vstopom v park, blizu kavarne, drobne tiskovine blizu upravnega poslopja. Kot trafika je zgradba delovala še dolgo po drugi svetovni vojni, nato pa so se tu zvrstile zelo različne dejavnosti. Nekaj časa je samevala.
Zgradbe so tudi sidrišča osebnih in kolektivnih spominov in prav ti so osrednji del tokratne razstave. Čeprav so raznoliki, imajo veliko stičnih točk. Sporočajo, da imajo prostori za ljudi različne pomene – v nekaterih okoliščinah se nanje navežejo in jih čutijo kot svoje, v drugih jih komaj opazijo.
Največ spominov nastaja v obdobjih, ko so javnosti dostopni v najširšem pomenu besede, najmanj pa takrat, ko so nefunkcionalni. Razstava je del programa Dnevov evropske kulturne dediščine.
V Trafiki ob Mestnem parku bo na ogled bo do 31. oktobra in sicer:
– ob torkih in četrtkih od 16:00 do 18:00
– ob sobotah od 10:00 do 12:00

Povezava do originalnega članka

Adina grajska režija
2025-10-11 10:00 - 12:00 | Okolica / Kulturna dvorana Toneta Partljiča Pesnica
Dramska igra povezana z rodbino Kübek, ki je v začetku 20. stoletja bivala na gradu.
Drugorojena hči grofa Gundakerja in Wilhelmine Wurmbrand- Stuppach je bila Marija Adalberta (Ada), rojena na gradu Borl 2. avgusta 1873. Leta 1901 se je poročila z baronom Maxom Kübeckom in po očetovi smrti podedovala Borl, kjer si je ustvarila svoj dom in družino.
Iz ohranjenih Adalbertinih dnevnikov izvemo, da se je navduševala nad gledališčem in je na gradu pripravila in režirala več predstav, pri katerih so sodelovali člani družine in prijatelji.

Povezava do originalnega članka

Čarovniška pokrivala z Nino Holc
2025-10-11 10:00 - 13:00 | Maribor center / Izba
Oktober je čas za čarovnice, buče in skrivnostne uroke! Pridružite se nam na ustvarjalni delavnic pod vodstvom Nine Holc, kjer bomo skupaj ustvarili čarovniška pokrivala in vstopili v svet domišljije ter zabave
Na tej delavnici se boste naučili, kako iz preprostih materialov oblikovati izvirna čarovniška pokrivala, ki jih boste lahko nosili ali jih uporabili kot čudovite okraske. S pomočjo različnih tehnik bomo ustvarjali pokrivala različnih oblik, barv in stilov.
🎨 Zakaj se udeležiti delavnice?

Naučite se kako oblikovati in sestaviti osnovno čarovniško pokrivalo.
Uporabite različne materiale in okraske za unikatne detajle.
Dodajte osebno čarovnijo z lastnim oblikovanjem in barvami.

Pridružite se nam na tej zabavni in ustvarjalni delavnici, kjer boste ustvarili svojo unikatno čarovniško kapo, ki bo prava paša za oči.
Sobotne delavnice za družine pod skupnim imenom Sobota za družbo ponuja obiskovalcem tudi igralni kotiček z igrami za najmlajše ter ustvarjalne priložnosti za mlade in odrasle. Za dobro počutje bomo poskrbeli s čajem, kavo in kakšno kulinarično posebnostjo. Naj bo vzdušje ustvarjalno, domačno in polno navdiha. Dodatno ponudbo pijače lahko preverite tudi v Vetrinjc – BarCoda, ki bo odprt v času MARSovih ustvarjalnih sobot.
🎟️ Prijave: Zaradi omejenega števila mest vas prosimo, da se predhodno prijavite s plačilom kotizacije. Mesto si zagotovite s predhodnim nakupom vstopnice na spletni strani MARSa www.marsmaribor.org
🎟️ Prispevek: 5,00 EUR z DDV / posamična (1 odrasel in 1 otrok), 10,00 EUR z DDV/ družinska (do 2 odrasla in 3 otroci). Materiali so vključeni.
🌈 Več: info@marsmaribor.org, http://www.marsmaribor.org/
O mentorici:
Nina Holc je diplomirana oblikovalka tekstilij in oblačil, ki se ukvarja z gledališkimi kostumografijami in oblikovanjem za lastno blagovno znamko NI (nikoli isto / never identical). Kot kostumografinja je sodelovala tako s poklicnimi kot tudi ljubiteljskimi gledališči. Oblačila in modni dodatki NI so unikatni in izdelani z veliko pozornosti do detajlov. Najbolj poznane so rute s cofki, ki so čudovit modni dodatek, saj ima prav vsaka od njih svoj značaj. V zadnjem času se Nina veliko posveča tudi ustvarjalnim delavnicam, ki so namenjene predvsem otrokom.
pozabe.
Povezava do originalnega članka

Tik pred koncem
2025-10-11 20:00 | IntimniOder.GT22
IntimniOder.GT22

Plesna predstava Tik pred koncem plesalca in koreografa Luke Ostreža je osnovana na raziskavi gibalnega tika, ki plesalca spremlja že od rojstva. Vsaj v njegovem vsakdanjem življenju – ko pleše, tik izgine.

Avtor, koreografija, ples: Luka Ostrež
Produkcija: Zavod 0.1
Vstopnice: samopostrežna
Več informacij o predstavi TUKAJ.

Povezava do originalnega članka

Cosmos v Vetrinjcu
2025-10-11 20:00 - 23:00 | Maribor center / Vetrinjc – BarCoda
fusion jazz/rock & eksperimentalni pop
V Vetrinjca prihaja Cosmos band, dunajska zasedba Abela Martona Nagyja, ki je na glasbenem spektru nekje med Frankom Zappo in Louisom Coleom. Njihova glasba je izključno avtorska – preplet eksperimentalnega popa, rocka, psihedeličnih 60-ih, grungea in sodobnega popa, vse skupaj pa zaznamuje neizmerna energija in drzno igranje z zvokom.
Glasbo piše Abel Marton Nagy, ki jo ustvarja iz osebne perspektive in hkrati neprestano raziskuje nove vplive. Skupina od leta 2021 deluje s prilagodljivo zasedbo, ki omogoča stalno zvočno evolucijo.
V treh letih so izdali štiri studijske albume in en koncertni album ter sodelovali s kar 53 vrhunskimi glasbeniki, ki so vsak na svoj način obogatili njihov zvok.
Njihovo delo je prepoznano tudi s strani strokovne javnosti – Abel je leta 2024 prejel nagrado Junior Prima za izjemno glasbeno ustvarjalnost, Cosmos band pa je bil leta 2021 nagrajen z nagrado Joe Zawinul Univerze za glasbo in umetnost na Dunaju.

Povezava do originalnega članka

Rave Frequencies
2025-10-11 22:00 - 2025-10-12 05:00 | Maribor center / Dvorana Gustaf Pekarna
Rave večer s Schranz / Hardtechno glasbo!
RAVE FREQUENCIES Maribor @ Dvorana Gustaf Maribor, Slovenija @ sobota, 11.10.2025 @ SCHRANZ & HARDTECHNO ||
NASTOPAJOČI || GIGI (Factory of Sound) DRAWLE vs. SKERLI (Night Activities / Factory of Sound) KOSOWSKY (Anubis Underground) KUNJA (Anubis Underground, Aurum management) MVD (HDM)
Tickets: www.factoryofsound.si ** Petrol – Shell – 3dva / Tisak – Gesthaldus – PM ** BECAUSE WE LIKE TO RAVE!

Povezava do originalnega članka

7. ZIZ festival
2025-10-12 00:00 - 2025-10-18 00:00 | Maribor center
7. ZIZ FESTIVAL
dnevi mariborske alternativne gledališke produkcije
12.-18. oktober 2025, različne lokacije v Mariboru
7. ZIZ festival, ki bo v organizaciji društva ZIZ potekal med 12. in 18. oktobrom 2025, predstavlja enjast uprizoritev mariborskih neodvisnih producentov iz pretekle sezone. Ob njih bo festival ponudil preddogodke, spremljevalni program in, seveda, 12. Gala podelitev ZIZ nagrad.

Kolektiv ZIZ se je vzpostavil leta 2013 in je do leta 2021 deloval kot neformalna gledališko-aktivistična skupina. Z letom 2021 so člani_ce za širjenje svoje aktivnosti ustanovili Kulturno umetniško društvo ZIZ, ki deluje iz potrebe po ustvarjanju alternativne, aktivistične gledališke produkcije v Mariboru. Društvo aktivno deluje in ustvarja na področju družbeno-angažiranega gledališča, organizira ZIZ festival: dneve mariborske alternativne gledališke produkcije, Gala podelitev ZIZ nagrad, izdaja ZIZ koledar, producira predstave in radijske igre, organizira feministični festival Rdeče zore in subkulturni mariborski Kavč festival ter v sodelovanju s Pekarno Magdalenske mreže izvaja reZIZdenco – Rezidenco za družbene spremembe, ki poteka v okviru programa GuestRoomMaribor.
Med 12. in 18. oktobrom bo v organizaciji Društva ZIZ potekal 7. ZIZ festival, katerega soorganizator je med drugum tudi MKC Maribor. Predfestivalski dogodki se bodo sicer začeli že 9. oktobra 2025.

CELOTEN PROGRAM 7. ZIZ FESTIVALA

KOLOFON
Programska ekipa: Barbara Polajnar, Jan Podbrežnik
Producentke: Barbara Polajnar, Nastja Soko, Ankica Radivojević
Odnosi z javnostmi: Melani Kumin, Lena Hebar
Festivalska ekipa: Teja Bitenc, Rebeca J. B. Šenveter, Sanja Kranjc, Anamarija Nađ, Matija Šiško
Tehnična ekipa: Grega Tanacek, Janez Šali
Strokovna komisija: Barbara Kukovec, Grega Močivnik
Režija otvoritvenega dogodka in 12. Gala podelitve ZIZ nagrad: Jaša Jenull
Izvedba otvoritvenega dogodka in 12. Gala podelitve ZIZ nagrad: Kolektiv Gala ZIZ All Stars
Grafična podoba: Barbara Borko // Oblikovanje ZIZ nagrad: Ines Žarki // Scenografija: Zanda Priedite // Fotograf: Žiga Auer
Produkcija: Društvo ZIZ
Koprodukcija: Narodni dom Maribor – Vetrinjski dvor
Soorganizacija: Globus Hystericus, MKC Maribor, Pekarna Magdalenske mreže Maribor, Moment, Teater Magdalena
Medijski pokrovitelj: Radio MARŠ // Sofinancerja festivala: Mestna občina Maribor in EU

Povezava do originalnega članka

MandićCirkus (surov)
2025-10-12 20:00 | IntimniOder.GT22
IntimniOder.GT22

Marko Mandić in Samo Kutin v koncertni izvedbi performansa MandićCirkus. Brez scenografije, brez kostumografije, brez svetlobnih efektov.

Zamisel: Bojan Jablanovec, Marko Mandić
Izvedba: Marko Mandić, Samo Kutin (hurdy-gurdy)
Produkcija: Via Negativa, SNG Drama Ljubljana
Vstopnice: samopostrežna
Več informacij o predstavi TUKAJ.

Povezava do originalnega članka

#športajmoinberimo
2025-10-13 11:00 | Maribor center / Univerzitetna knjižnica Maribor
Letošnji Študentski oktober odpiramo z dogodkom #športajmoinberimo, z akcijo spodbujanja branja med mladimi športniki.#športajmoinberimo je pogovor in druženje z vrhunskimi športniki. O svoji izkušnji z branjem, knjigami in športom bosta spregovorili atletinja Neja Filipič, udeleženka olimpijskih iger v Parizu, in rokometašica Tjaša Stanko, kapetanka naše reprezentance.
Dogodek bo povezoval Nino Flisar (UKM). Soorganizatorja dogodka sta Olimpijski komite Slovenije in Javna agencija za knjigo RS.
—
Dogodek poteka v sklopu Študentskega oktobra v UKM 2025.
V UKM tudi letos prirejamo prireditev pod skupnim imenom Študentski oktober kot dobrodošlico ob začetku novega študijskega leta.
Dogodke namenjamo brucem, ostalim študentom in vsem drugim obiskovalcem, ki bi jih vsebine morebiti zanimale. Knjižnica je prostor študija, raziskovanja in branja, pa tudi prostor srečevanja in družabnosti. Obiščite nas!

Povezava do originalnega članka

Delovni naslov: Svečana otvoritev 7. ZIZ festa
2025-10-13 20:30 | JAVNI ZAVOD BLANA CIRKULANE
Otvoritveni dogodek 7. ZIZ festivala
Brez odra ni festivala. Brez publike ni festivala. Brez scenografije ni festivala. Brez šanka ni festivala. Brez koncepta ni festivala. Brez tehnika ni festivala. Brez izvajalcev ni festivala. Brez producentke ni festivala. Brez režiserja … Brez otvoritve ni festivala.
ZIZ festival je produkcija Društva ZIZ, v koprodukciji z Narodnim domom Maribor – Vetrinjskim dvorom.

Povezava do originalnega članka

Retorika in javno nastopanje
2025-10-14 10:00 - 13:00 | Maribor center / Izba
Govoriš, a te nihče ne sliši? Ali pa te poslušajo, a te ne razumejo? Na tej delavnici bomo raziskovali, kako zgraditi jasen in prepričljiv govor, kako se sproščeno in samozavestno postaviti pred občinstvo ter premagati tremo. S praktičnimi vajami bomo izboljšali tvojo dikcijo, izražanje in telesno govorico. Delavnica je primerna tako za začetnike kot za tiste, ki želite svoje nastopanje dvigniti na višjo raven.
Prijave in informacije: manja@marsmaribor.org
Brezplačna usposabljanja za udeležence stare od 13. do 29. leta.

Povezava do originalnega članka

Okrogla miza: samo-teater
2025-10-14 17:00 | Maribor center / Klub Narodnega doma Maribor
Okrogla miza o samozadostnosti gledališča.Okrogla miza o samozadostnosti gledališča
Kako se samozadostni pristop izraža v gledališču, kako ustvarjalne skupine brez večjih proračunov ter institucionalne podpore razvijajo inovativne in angažirane, DIY projekte ter kako te prakse vplivajo na umetniške in družbene procese.
samo-teater, na 7. ZIZ festivalu.
ZIZ festival je produkcija Društva ZIZ, v koprodukciji z Narodnim domom Maribor – Vetrinjskim dvorom.

Povezava do originalnega članka

Jelena Dragutinović: Filmska vzgoja skozi animiran film
2025-10-14 18:00 | OBRAT
14. 10. 2025 ob 18.00, OBRAT
Cikel Filmski pogled

Jelena Dragutinović: Filmska vzgoja skozi animiran film

V torek, 14. 10. 2025, te ob 18.00 vabimo v OBRAT na predavanje Jelene Dragutinović, naslovljeno Filmska vzgoja skozi animiran film.

Filmska vzgoja je lahko ključni del kulturne in medijske pismenosti, saj otrokom in mladim omogoča, da postanejo aktivni soustvarjalci kulturnega prostora in ne samo pasivni gledalci. Animirani film je pri tem izjemno dostopen in učinkovit medij, saj združuje likovno umetnost, pripoved, glasbo in uporabo tehnologije. Na predavanju bomo skozi primere dobrih praks Društva Slon raziskovali, kako lahko animirani film vstopi v šolski kurikulum kot orodje za učenje, ustvarjanje in izražanje. Posebej bomo poudarili pomen povezovanja vzgojno-izobraževalnih zavodov s kulturnimi institucijami ter pokazali, kako filmska vzgoja presega meje posameznih predmetov in se prepleta z vsemi vidiki kulture, izobraževanja in družbene participacije. Udeleženci bodo spoznali, zakaj je filmska vzgoja pomembna za razvoj kritičnega mišljenja, ustvarjalnosti, pomena skupinskega dela ter kako jo lahko na inovativen način vključijo v pedagoško prakso.

Po predavanju bo sledil pogovor, ki ga bo vodila Maja Pan. Sodelovala bo Hana Repše, ki bo predstavila izkušnje in dobre prakse z lokalnega okolja. K razpravi, kot zmeraj, vabljene_i udeležene_i.

Jelena Dragutinović

je diplomirana filozofinja. Od leta 2015 deluje na področju filmske vzgoje. Je koordinatorica in mentorica delavnic animiranega filma pri Društvu Slon, ki izvaja filmsko izobraževalne programe v vzgojno izobraževalnih zavodih, muzejih in galerijah po celi Sloveniji ter obišče kulturne institucije tudi v tujini. Je selektorica otroškega programa pri festivalih ZOOM, Animateka in StopTrik. Poleg delavnic za otroke izvaja tudi izobraževanja za pedagoge ter pogovore ob filmih.

Maja Pan

je po izobrazbi doktorica filozofije, magistrica ženskih študij in feministične teorije (Filozofska fakulteta Univerze v Ljubljani, oddelek za filozofijo). Znanstveno raziskovalno deluje kot feministična teoretičarka in neodvisna raziskovalka, je avtorica in soavtorica več znanstvenih člankov ter poglavij v mednarodnih ter domačih publikacijah s polja humanistike in družbenih ved.

Cikel Filmski pogled organiziramo Film Factory, Pekarna Magdalenske mreže in Mariborska knjižnica, s podporo Slovenskega filmskega centra in Mestne občine Maribor.

Filmski pogled

je cikel predavanj, katerega cilj je približati filmsko umetnost širšemu občinstvu skozi poglobljeno obravnavo različnih teoretičnih in kritičnih pristopov. V letošnjem ciklu bomo raziskovali film kot medij, ki je tako umetniški izraz kot tudi odraz širših družbenih in političnih razmer, pa tudi različne vidike filmskega ustvarjanja. Vsako predavanje bo ponudilo nov pogled na film, med drugim tudi skozi filmske teorije in skozi vprašanje filma kot orodja za propagando in kulturno diplomacijo.V ospredju cikla bo raziskovanje, kako avdiovizualna dela in filmsko ustvarjanje na sploh osvetliti iz manj znanih, nepričakovanih perspektiv, ki nas vodijo k poglobljenemu razumevanju filma. Poglobljeno bomo obravnavali vlogo filma pri reprezentaciji identitete, vpliv avdiovizualne industrije na kulturne in politične tokove in film kot izobraževalno orodje. Posebno pozornost bomo namenili vplivom zahtevnega ustvarjalnega okolja na psihološko blagostanje filmskih ustvarjalcev ter raziskali možne pristope za zagotavljanje podpore in ohranjanje ravnovesja v filmski produkciji.

Cikel bo obravnaval filme, ki so postavili pomembna vprašanja o vlogi filma v širši družbeni debati. Predavatelji bodo analizirali ključne vidike filmske umetnosti in njenega vpliva na naše dojemanje sveta, hkrati pa nas usmerili v razumevanje, kako film skozi zgodovino ni zgolj pripovedoval zgodb, temveč je oblikoval tudi način, kako gledamo in razumemo svet okoli nas. Cikel Filmski pogled je nadaljevanje cikla Filmski žanri skozi družbeno kritiko (2023, 2024), kjer smo svojo pozornost usmerili v premislek o povezavah med filmskimi žanri in družbenimi pojavi, ciklaTeorija filma (2022), kjer smo spoznavali, kako lahko gledalci razne teoretske poglede tudi sami uporabimo pri lastnem gledanju vseh vrst filmov in cikla Zgodovina filma (2021) skozi katerega smo spoznali osnove zgodovine filma.

Povezava do originalnega članka

Jelena Dragutinović: Filmska vzgoja skozi animirani film
2025-10-14 18:00 | Galerija Obrat, Trg revolucije 9
14. 10. 2025 ob 18.00, OBRAT
Cikel Filmski pogled

Jelena Dragutinović: Filmska vzgoja skozi animirani film

V torek, 14. 10. 2025, te ob 18.00 vabimo v OBRAT na predavanje Jelene Dragutinović, naslovljeno Filmska vzgoja skozi animiran film.

Filmska vzgoja je lahko ključni del kulturne in medijske pismenosti, saj otrokom in mladim omogoča, da postanejo aktivni soustvarjalci kulturnega prostora in ne samo pasivni gledalci. Animirani film je pri tem izjemno dostopen in učinkovit medij, saj združuje likovno umetnost, pripoved, glasbo in uporabo tehnologije. Na predavanju bomo skozi primere dobrih praks Društva Slon raziskovali, kako lahko animirani film vstopi v šolski kurikulum kot orodje za učenje, ustvarjanje in izražanje. Posebej bomo poudarili pomen povezovanja vzgojno-izobraževalnih zavodov s kulturnimi institucijami ter pokazali, kako filmska vzgoja presega meje posameznih predmetov in se prepleta z vsemi vidiki kulture, izobraževanja in družbene participacije. Udeleženci bodo spoznali, zakaj je filmska vzgoja pomembna za razvoj kritičnega mišljenja, ustvarjalnosti, pomena skupinskega dela ter kako jo lahko na inovativen način vključijo v pedagoško prakso.

Po predavanju bo sledil pogovor, ki ga bo vodila Maja Pan. Sodelovala bo Hana Repše, ki bo predstavila izkušnje in dobre prakse z lokalnega okolja. K razpravi, kot zmeraj, vabljene_i udeležene_i.

Jelena Dragutinović

je diplomirana filozofinja. Od leta 2015 deluje na področju filmske vzgoje. Je koordinatorica in mentorica delavnic animiranega filma pri Društvu Slon, ki izvaja filmsko izobraževalne programe v vzgojno izobraževalnih zavodih, muzejih in galerijah po celi Sloveniji ter obišče kulturne institucije tudi v tujini. Je selektorica otroškega programa pri festivalih ZOOM, Animateka in StopTrik. Poleg delavnic za otroke izvaja tudi izobraževanja za pedagoge ter pogovore ob filmih.

Maja Pan

je po izobrazbi doktorica filozofije, magistrica ženskih študij in feministične teorije (Filozofska fakulteta Univerze v Ljubljani, oddelek za filozofijo). Znanstveno raziskovalno deluje kot feministična teoretičarka in neodvisna raziskovalka, je avtorica in soavtorica več znanstvenih člankov ter poglavij v mednarodnih ter domačih publikacijah s polja humanistike in družbenih ved.

Cikel Filmski pogled organiziramo Film Factory, Pekarna Magdalenske mreže in Mariborska knjižnica, s podporo Slovenskega filmskega centra in Mestne občine Maribor.

Filmski pogled

je cikel predavanj, katerega cilj je približati filmsko umetnost širšemu občinstvu skozi poglobljeno obravnavo različnih teoretičnih in kritičnih pristopov. V letošnjem ciklu bomo raziskovali film kot medij, ki je tako umetniški izraz kot tudi odraz širših družbenih in političnih razmer, pa tudi različne vidike filmskega ustvarjanja. Vsako predavanje bo ponudilo nov pogled na film, med drugim tudi skozi filmske teorije in skozi vprašanje filma kot orodja za propagando in kulturno diplomacijo.V ospredju cikla bo raziskovanje, kako avdiovizualna dela in filmsko ustvarjanje na sploh osvetliti iz manj znanih, nepričakovanih perspektiv, ki nas vodijo k poglobljenemu razumevanju filma. Poglobljeno bomo obravnavali vlogo filma pri reprezentaciji identitete, vpliv avdiovizualne industrije na kulturne in politične tokove in film kot izobraževalno orodje. Posebno pozornost bomo namenili vplivom zahtevnega ustvarjalnega okolja na psihološko blagostanje filmskih ustvarjalcev ter raziskali možne pristope za zagotavljanje podpore in ohranjanje ravnovesja v filmski produkciji.

Cikel bo obravnaval filme, ki so postavili pomembna vprašanja o vlogi filma v širši družbeni debati. Predavatelji bodo analizirali ključne vidike filmske umetnosti in njenega vpliva na naše dojemanje sveta, hkrati pa nas usmerili v razumevanje, kako film skozi zgodovino ni zgolj pripovedoval zgodb, temveč je oblikoval tudi način, kako gledamo in razumemo svet okoli nas. Cikel Filmski pogled je nadaljevanje cikla Filmski žanri skozi družbeno kritiko (2023, 2024), kjer smo svojo pozornost usmerili v premislek o povezavah med filmskimi žanri in družbenimi pojavi, ciklaTeorija filma (2022), kjer smo spoznavali, kako lahko gledalci razne teoretske poglede tudi sami uporabimo pri lastnem gledanju vseh vrst filmov in cikla Zgodovina filma (2021) skozi katerega smo spoznali osnove zgodovine filma.

Povezava do originalnega članka

Od prve do zadnje
2025-10-14 18:30 | Maribor center / Teater Magdalena
Performativni dogodek na presečišču umetnosti, zgodovine in sociološke analize.
Menstruacija na presečišču umetnosti, zgodovine in sociološke analize. Menstruacija ni le biološki proces, temveč zgodovinsko in družbeno pogojena izkušnja, polna paradoksov, mitov, nevidnosti in nadzora. Ali je le telesna funkcija – ali pa klasifikacija, ki določa, kdaj je ženska uporabna, kdaj pa postane nevidna? Performativni dogodek kolektiva Femminicity, v produkciji Društva ZIZ, v tekmovalnem programu 7. ZIZ festivala.
Karte: 7 eur (dijaki, študentje, samozaposleni v kulturi, upokojenci) / 10 eur
Festivalska ZIZ karta: 60 eur Rezervacije na: info@ziz.si
Več informacij: https://ziz.si/ziz-festival/
ZIZ festival je produkcija Društva ZIZ, v koprodukciji z Narodnim domom Maribor – Vetrinjskim dvorom.

Povezava do originalnega članka

Ožuljeni jezik z Laro Božak
2025-10-14 19:00 - 22:00 | Vetrinjski dvor
VEČER SLAM POEZIJE
OŽULJENI JEZIK Z LARO BOŽAK
Torek, 14. oktober 2025 // 19.00 // Vetrinjski dvor
naša govorica je govorica natrpanih
miselnih map in vendar se zna vesti kot da ne sliši
klokotanja morja kot da ne sliši ničesar (bit kap hitreje bit)
(Lara Božak)
Cikel slemovske poezije Ožuljeni jezik poteka že deseto sezono v obliki rednih mesečnih dogodkov z odprtim mikrofonom za avtorje in avtorice, ki ustvarjajo slemovsko poezijo, na vsakem dogodku pa se občinstvu v obliki kratkega moderiranega pogovora in branja predstavi tudi izbrana pesnica ali pesnik mlajše generacije z aktualno pesniško zbirko.

Naslednji Ožuljeni jezik bo potekal v torek, 14. oktobra 2025, s pričetkom ob 19.00 uri na prizorišču BarCode v Vetrinjskem dvoru, literarna gostja tokratnega literarnega večera pa bo pesnica in pevka Lara Božak, ki je letos pri Založbi Pivec izdala odmevno drugo pesniško zbirko Kap kje kap lje, za pesniški prvenec pa je prejela nominacijo Slovenskega knjižnega sejma.
Cikel Ožuljeni jezik pripravlja Mladinski kulturni center Maribor z roko v roki z izvedbenimi partnerji Narodnim domom Maribor, Kulturno-umetniškim društvom Coda ter Bando ferdamano v prvi slovenski zero waste kavarni BarCoda, gre pa za moderirane literarne dogodke tekmovalne narave z odprtim odrom za nastopajoče ter vključenim občinstvom, ki ima vlogo literarnega razsodnika in ocenjevalca. Dogodek bo kot običajno odprt za vse slamovske pesnice in pesnike, ki bi se ponovno ali prvič želeli predstaviti z izvirno interpretacijo avtorske poezije. Prijave nastopajočih zbiramo na naslovu ozuljenijezik@gmail.com ali preko zasebnega sporočila na facebook strani Slam zverin.
Prireditev bo povezovala performerka in moderatorka Mojca Frim, z literarno gostjo tokratnega dogodka Laro Božak pa se bo pogovarjala urednica in moderatorka Ajda Strajnar.
o literarni gostji:
Ustvarjanje Lare Božak (1999) se giblje med poljema poezije in glasbe. Njene pesmi so bile objavljene v osrednjih literarnih revijah, portalih ter so večkrat zazvenele v radijskem Literarnem nokturnu (RTV Slovenija, Program ARS). Leta 2023 je pri založbi Črna skrinjica izšel njen pesniški prvenec Z luknjami v prepihu, ki je bil v okviru 39. Slovenskega knjižnega sejma nominiran za najboljši literarni prvenec leta ter bil izbran za kritiško obravnavo na festivalu Pranger. Maja 2025 je pri založbi Pivec izšla njena druga pesniška zbirka Kap kje kap lje. Je članica Slovenskega centra PEN. Kot pevka deluje v etno-jazzovskem duu Peta stran neba.
Vabljene in vabljeni na Ožuljeni jezik!

Dodatne informacije: petra.kolmancic@mkc.si; matic.acko@gmail.com
Dogodek organizira MKC Maribor – MKC Črka v sodelovanju z Bando ferdamano, Narodnim domom, KUD-om Coda in s finančno podporo Mestne občine Maribor in Urada RS za mladino. Dogodek spada v sklop literarnih prireditev, ki jih sofinancira Javna agencija za knjigo.

Povezava do originalnega članka

VRNI RUNDO
2025-10-14 20:00 - 21:00 | Maribor center / Mali oder Narodnega doma Maribor
Humorna in nostalgična duodrama o vsakdanjih absurdih, ponavljanjih in ciklih
Humorna in nostalgična drama o vsakdanjih absurdih, ponavljanjih in ciklih. Vse, kar si želimo pozabiti, se vrača – skozi anekdote, vonjave, podobe. To so fragmenti, ki gradijo naš spomin in razkrivajo privlačnost, a tudi nelagodje preteklosti; spomine, ki so obenem idealizirani in potihem zatiralski. Spominska duodrama, v produkciji Društva ZIZ in Tvornice antihitova, v tekmovalnem programu 7. ZIZ festivala.
Karte: 7 eur (dijaki, študentje, samozaposleni v kulturi, upokojenci) / 10 eur
Festivalska ZIZ karta: 60 eur
Rezervacije na: info@ziz.si
Več informacij: https://ziz.si/ziz-festival/
ZIZ festival je produkcija Društva ZIZ, v koprodukciji z Narodnim domom Maribor – Vetrinjskim dvorom.

Povezava do originalnega članka

Literarni večer: Mlada slovenska proza
2025-10-14 20:00 - 22:00 | Kulturni inkubator
literarni večer udeležencev delavnice pisanja
MLADA SLOVENSKA PROZA
Torek, 14. oktober 2025 // ob 20.00 // Kulturni inkubator
V torek, 14. oktobra, se bodo v Kulturnem inkubatorju predstavili mladi avtorji, ki so svoje pisanje nadgrajevali na delavnicah pisanja pod vodstvom avtorja Toma Vebra. Večer mlade slovenske proze bo ob 20. uri in je brezplačen.
Lepo vabljeni na literarni večer, kjer bodo mladi mariborski in v Maribor priseljeni pisci, predstavili prozna dela, ki so nastala v času letošnjega poletja. Skupina ljubiteljev različnih proznih formatov se je v razponu nekaj mesecev, dobila na več kot desetih srečanjih na katerih so v prostorih Kulturnega inkubatorja pisali, brali in se družili.
In zdaj je končno napočil čas, da z vami podelijo literarne izdelke, ki so se nekaj mesecev kalili, brusili in vzhajali v celostne in polnovredne literarne kreacije.
Delavnice so obiskovali: Alina Špan, Doroteja Drevenšek, Katja Raušl, Laura Buzeti, Tanja Špes, Tinkara Kosi, Žiga Virtič in Tom Veber
Skozi morje besed nas bo vodila Alja Pušič
Za glasbeno spremljavo bo poskrbela Vesna Godec
Gostitelj dogodka je Tom Veber
Poskrbljeno bo tudi za pogostitev (najboljši mafini v mestu)
Se vidimo!

Literarne delavnice so potekale v koordinaciji Toma Vebra in Mladinskega kulturnega centra Maribor

Povezava do originalnega članka

Začetni tečaj oblikovanja gline
2025-10-15 09:00 - 12:00 | Maribor center / Lončarski center Maribor, Mlinska ulica 24, Maribor
Začetni tečaj oblikovanja gline – dopoldanski termin
Si želite ustvarjati z rokami in sprostiti svojo ustvarjalnost? Dobrodošli v Lončarski center Maribor. Spoznali se bomo s tehnikami prostoročnega oblikovanja in z oblikovanjem gline na vretenu. Začetni tečaj ponujamo v sklopu 6 zaporednih srečanj – ob sredah med 9. in 12. uro. Prvo srečanje: sreda, 15. 10. 2025 ob 9. uri.
Tečaj se izvaja v delavnici na Mlinski ulici 24, Maribor.
Cena za 6 srečanj: 250 EUR (na osebo)
Glina, ves material in orodje dobite na tečaju.
PROGRAM:

oblikovanje iz polnega volumna
oblikovanje s svaljki
valjane plošče
osnove na vretenu, skledica, lonček
glaziranje s prozornimi glazurami
spoznavanje z vretenom

PRIJAVA

064 153 671
info@loncarskicentermaribor.si

Povezava do originalnega članka

Kralji ulice: GRAM SRCA
2025-10-15 13:00 - 14:30 | Maribor center / Vetrinjski dvor (Vetrinjska ulica 30, Maribor)
Ob svetovnem dnevu brezdomnosti vas vljudno vabimo na poseben dogodek – projekcijo dokumentarnega filma Gram srca, režiserja Jana Cvitkoviča. Film nas popelje na ulice Ljubljane in skozi iskrene pogovore razkriva zgodbe ljudi, ki se spopadajo z odvisnostjo ter njenimi posledicami – izguba doma, razpad družine, odvzem otrok, prostitucija, okužbe s HIV, nasilje in alkoholizem.

“Spoznal sem raznorazne odvisnike. Skoraj vsem je skupna ena stvar. Pomanjkanje topline in varnosti v otroštvu. Ostala je luknja, ki jo skušajo zafilati. In jo filajo, filajo in filajo. A se nikakor ne pusti zafilat. Z nobenim gramom.”– Jan Cvitkovič, režiser

Z ogledom filma želimo odpreti prostor za razmislek o brezdomnosti in sočutje do posameznikov, ki bijejo vsakodnevni boj s svojo zasvojenostjo in se trudijo ponovno prevzeti nadzor nad svojim življenjem.

Prijava na dogodek: https://forms.gle/Z8HUAky8hptXqnqSA

Veselimo se vaše prisotnosti in skupnega občutenja, premišljevanja in diskutiranja o družbenih vprašanjih, ki se dotikajo vseh nas.
Z lepimi pozdravi.
ekipa mariborskih Kraljic in Kraljev ulice

Povezava do originalnega članka

PREBRANKE: Pogovor ob knjigi Darje Hren Štrucl Srce
2025-10-15 16:00 | Maribor center / UKM, Gospejna ulica 10, Maribor
Pogovor ob knjigi Srce.V sklopu cikla Prebranke vas vabimo na naše naslednje srečanje ob knjigi Darje Hren Štrucl Srce. Pridružite se nam in morda povabite še koga v našo skupino bralcev in sogovorcev.
Srečujemo se ob knjigah različnih žanrov – od leposlovnih in strokovnih do poljudnoznanstvenih. Knjige skupaj z vami izbiramo bibliotekarji Univerzitetne knjižnice Maribor, ki pogovore tudi moderiramo.
»Rdeča strast
Rdeči dotik
Rdeč poljub
Rdeča vsa!
Rdeče srce …«
(D. Hren Štrucl)
Veselimo se vašega obiska!

Povezava do originalnega članka

Kralj ulice
2025-10-15 18:30 - 19:40 | Maribor center / Mali oder Narodnega doma
Jožek ni kralj ulice, on je njen zvesti varuh in srčni pobratim.
Vlado Novak, eden od kraljev slovenskega gledališča, nas v vlogi kralja ulice popelje v pisani svet uličnega življenja, poln duhovitih odtenkov in ganljivih posebnosti. Spremljamo vsakdan nerodnega in škrbastega mariborskega posebneža Jožeka, ki živi v kartonu pred trgovino Mercator. Ob tem pa še izvemo, kako lahko bister in marljiv človek zaradi dobitka na lotu postane klošar. Njegov edini zaklad je dobro srce, kajti najiskrenejše človekovo dostojanstvo se skriva v dobroti; ko daš tudi, ko nimaš. Jožek ni kralj ulice, on je njen zvesti varuh in srčni pobratim. Za od srca nasmejati in do srca zamisliti!
Vlado Novak je Kralj ulice, v produkciji KUD Borza, v tekmovalnem programu 7. ZIZ festivala.
Karte: 15 eur Festivalska ZIZ karta: 60 eur
Rezervacije na: info@ziz.si
Več informacij: https://ziz.si/ziz-festival/
ZIZ festival je produkcija Društva ZIZ, v koprodukciji z Narodnim domom Maribor – Vetrinjskim dvorom.

Povezava do originalnega članka

Smrt in mleko ~ ZIZ festival
2025-10-15 20:00 | IntimniOder.GT22
IntimniOder.GT22

Smrt in mleko je. Je predstava. Je avtorski projekt in je kolektivno delo skupine, ki preko zgodb, podob in ubadanja s samim seboj raziskuje odnos do začetkov, koncev in vsega, kar smo pustili za sabo.

Avtorski kolektiv: Luka Piletič, Rok Kravanja, Tilen Kožamelj, Zoran Petrovič, Tončica Knez
Produkcija: Moment, Hiša otrok in umetnosti
Vstopnice: info@ziz.si
Več informacij o predstavi TUKAJ.

Povezava do originalnega članka

Perica Jerković & Best of
2025-10-15 20:00 - 21:00 | Maribor center / Dvorana generala Maistra
Perica Jerković je eden najizkušenejših in najprepoznavnejših stand-up komikov pri nas. Od leta 2003 je zabeležil več kot 2000 nastopov v 11 državah.
Prvo večjo prepoznavnost je dosegel s celovečerno stand-up komedijo Rojen v Jugi, svoj drugi solo šov je poimenoval Homo Selfiens: Zgodovina selfi butla. Na televizijo je uvrstil tudi krajši comedy special s starševsko tematiko, Stendap predstavlja: Perica Jerković.
Nastopil je na roastih Vida Valiča in Lada Bizovičarja, kmalu pa se je na žaru znašel tudi sam. Z Urošem Kuzmanom je soustvaril predstavo Profesor Kuzman mlajši ter kasneje nastopil tudi na njegovem roastu. Z Gašperjem Bergantom in Boštjanom Gorencem – Pižamo je smeh izvabljal v šovu Brade, z Alešem Novakom v komediji Slovenec in pol, z Robertom Petanom pa v komediji Zbogom korona, mi gremo na dopust ter z najnovejšim šovom La La Lajf.
Gostoval je na vseh večjih festivalih stand-up komedije v tem delu Evrope (Festival Panč Ljubljana, Festival Panč Zagreb, Festival Lent Maribor, Standupfest Beograd, Instant ExYu in Opuč Podgorica). Izvedel je vrsto delavnic stand-up komedije (Ljubljana, Koper, Velenje, Zagreb) in posnel avtobiografski dokumentarni film Leto, ki prikazuje leto dni v življenju stand-up komika.
Marca 2025 je okronal dve desetletji standu-up komedije z dvakrat razprodano Gallusovo dvorano Cankarjevega doma in v istem večeru s solo šovom nasmejal več kot 3000 ljudi.
Tokrat se nam bo predstavil z novejšim Best of stand-up programom, ki ga je ustvaril v zadnjem obdobju. Ta program v največji meri tematizira družinsko življenje, staranje in posebnosti našega kulturnega prostora.

Cena vstopnic: 1. kategorija: 22 €; 2. kategorija: 19 €; 3. kategorija (balkon): 17 €

Povezava do originalnega članka

OSREDNJA PRIREDITEV OB 35. OBLETNICI AVSTRIJSKE ČITALNICE MARIBOR
2025-10-16 16:00 | Maribor center / UKM, Gospejna ulica 10, Maribor
Osrednja prireditev ob 35. obletnici Avstrijske čitalnice Maribor bo posvečena literaturi, gledališču in medkulturnemu dialogu.
Program: Četrtek, 16. oktober 2025, 16.00, Knjižno razstavišče Svečanost z odprtjem razstave Zapisi proti vojni/Schreiben gegen den Krieg: Ingeborg Bachmann 1926–1973. Četrtek, 16. oktober 2025, 17.00, Likovno razstavišče Dvojezična gledališka predstava režiserke Alenke Hain v izvedbi Teatra Rampa Prihodi – odhodi/Die eine kommt, die andere geht. Igrata Lucija Ostan Vejrup in Lara Maria Vouk. Prireditev soorganizira Avstrijski kulturni forum Ljubljana. Veselimo se ponovnega srečanja z vami!

Povezava do originalnega članka

ZAPISI PROTI VOJNI/SCHREIBEN GEGEN DEN KRIEG: Ingeborg Bachmann 1926–1973
2025-10-16 16:00 | Maribor center / UKM, Gospejna ulica 10, Maribor
Odprtje potujoče razstave v Knjižnem razstavišču UKM ob 35. obletnici Avstrijske čitalnice Maribor.Razstava, posvečena Ingeborg Bachmann, se ob tej priložnosti osredotoča na avtoričino protivojno pisanje. Čeprav je ta motiv vodil njeno pisanje že od samega začetka, je bilo to osrednje vprašanje njenega življenja in pisanja doslej deležno malo pozornosti.
Slike in besedila na razstavi sledijo pregledni biografsko-kronološki razporeditvi, spremljajo jih komentarji, zaradi česar je razstava hkrati uvod v življenje in delo Ingeborg Bachmann. Predstavljena so nedavno objavljena besedila in fotografije iz njene zasebne zapuščine.
Razstavo soorganizira Avstrijski kulturni forum Ljubljana.

Povezava do originalnega članka

Lončarska delavnica: Nakit iz porcelana
2025-10-16 17:00 - 19:30 | 82355c5b-045c-4a4c-b831-82e787210f9f
3-delna delavnica: Nakit iz porcelana
Vabljeni na 3-delno ustvarjalno delavnico, kjer boste pod vodstvom mentroice Majne izdelali svoj lasten kos nakita iz porcelana. Od surove oblike do končnega, glaziranega in sestavljenega izdelka. Ustvarjali bomo uhane, obeske in druge unikatne kose. Delavnica je namenjena odraslim in ne zahteva predznanj.
Termini delavnice:

Četrtek, 16. oktober | 17:00 – 19:30 = Oblikovanje osnovnih kosov iz porcelana
Četrtek, 23. oktober | 17:00 – 19:00 =Brušenje in barva
Ponedeljek, 27. oktober | 17:00 – 18:30 = Zaključna obdelava in sestavljanje nakita

Cena za 3 srečanja: 85 € | osebo
Prijave obvezne – število mest je omejeno!
064 153 671, info@loncarskicentermaribor.si
Povezava do originalnega članka

Študenteater: Kurbenhaus
2025-10-16 18:30 - 19:50 | Maribor center / Mali oder Narodnega doma
Ena predstava, štiri telesa, ki ne pomenijo nič več kot blago.
Ena predstava, štiri telesa, ki ne pomenijo nič več kot blago. Ko bordel zapre svoja vrata in se kačji plesi prenehajo, se prava zabava šele prične. Položaj ženske ima dvojni pomen, položaj moškega samo enega. Koliko aplavzov je potrebnih, da se na preperelih temeljih zruši sanjski svet? Kurbenhaus, v produkciji Momenta, v tekmovalnem programu 7. ZIZ festivala.
Karte: 7 eur (dijaki, študentje, samozaposleni v kulturi, upokojenci) / 10 eur
Festivalska ZIZ karta: 60 eur
Rezervacije na: info@ziz.si Več informacij: https://ziz.si/ziz-festival/
ZIZ festival je produkcija Društva ZIZ, v koprodukciji z Narodnim domom Maribor – Vetrinjskim dvorom.

Povezava do originalnega članka
